**TEHETSÉG ÖSZTÖNDÍJ PROGRAM**

**Pályázati felhívás**

Az *EFOP-3.9.2-16-2017-00050 – Humán kapacitások fejlesztése a Mura Nemzeti Program nyugati térségében* elnevezésű pályázat keretében Letenye Város Önkormányzata négy éven át ösztöndíjat adományoz a tehetséges, de nehéz körülmények között élő általános iskolai tanulók számára.

Az első alkalommal az ösztöndíjat Letenye Város Önkormányzata a 2018/2019-es tanévre vonatkozóan biztosítja, 10 hónapon keresztül, a tanév szeptemberétől júniusáig terjedő időszakra. Az ösztöndíj összege havi 8000 Ft. A 2018/2019-es tanévben 40 tanuló részesülhet támogatásban.

A tanulók pályázati űrlap kitöltésével és egy bemutatkozó levél beadásával pályázhatnak az ösztöndíjra. A pályázati űrlap és a bemutatkozó levél formai és tartalmi elemei e felhívásban szerepelnek.

Pályázni egy tanévre (10 hónapra) szólóan lehet. Egy tanuló több (akár négy) tanévben is pályázhat.

A 2018-as pályázatok beadási határideje: 2018. június 15.

Az ösztöndíjra az az általános iskolai 4., 5., 6., 7. évfolyamos tanuló pályázhat, aki a projekt által lefedett területén él, és bejelentett lakcímmel is rendelkezik az érintett 34 település valamelyikén. A pályázaton való részvételnek nem feltétele, hogy a projekttel érintett általános iskolába járjon a tanuló. A projektterület települései: Tófej, Pusztaszentlászló, Pusztamagyaród, Szentliszló, Bucsuta, Oltárc, Várfölde, Bánokszentgyörgy, Borsfa, Valko-nya, Petrivente, Fityeház, Murakeresztúr, Molnári, Semjénháza, Tótszerdahely, Tótszent-márton, Becsehely, Letenye, Zajk, Kistolmács, Murarátka, Csörnyeföld, Muraszemenye, Kerkaszentkirály, Tornyiszentmiklós, Szécsisziget, Tormafölde, Szentmargitfalva, Kiscsehi, Maróc, Lispeszentadorján, Lasztonya, Bázakerettye.

A pályázatok elbírálása Ösztöndíj Szabályzatban lefektetett pontrendszer szerint történik.

A tanulóknak az ösztöndíj két egyenlő részletben kerül kifizetésre: 40 000 Ft az esedékes tanév szeptember 15-ig, illetve 40 000 Ft az adott tanév február 15-ig.

Az ösztöndíj összegét a szülő, gondviselő bankszámlaszámára utalja Letenye Város Önkor-mányzata.

A pályázatokat az alábbi projektben érintett iskolákban lehet leadni:

Pusztamagyaródi Kenyeres Elemér Általános Iskola Arany János Tagiskolája Bánokszent-györgy, Becsehelyi Általános Iskola, Becsehelyi Általános Iskola Bázakerettyei Tagintéz-ménye, Muraszemenyei Általános Iskola, Letenyei Andrássy Gyula Általános Iskola, Puszta-magyaródi Kenyeres Elemér Általános Iskola, Borsfai Fekete István Általános Iskola, Zrínyi Miklós Általános Iskola Murakeresztúr, Tótszerdahelyi Zrínyi Katarina Horvát Általános Iskola, Tófeji Kincskereső Általános Iskola

Azok a tanulók, akik nem a felsorolt iskolák valamelyikébe járnak, az önkormányzati hivatalokban adhatják le pályázatukat.

További felvilágosítás kérhető a [mura1konzorcium@gmail.com](mailto:mura1konzorcium@gmail.com) elektronikus levélcímen, illetve a 30/609-8141-es telefonszámon, Samu Ramóna szakmai vezetőtől.

|  |  |
| --- | --- |
| **Tehetség Ösztöndíj Program 2018/2019.**  **Pályázati Űrlap** | |
| Pályázó tanuló neve |  |
| Pályázó tanuló születési helye és ideje |  |
| Pályázó tanuló anyjának neve |  |
| Pályázó tanuló taj-száma |  |
| Pályázó tanuló lakcíme |  |
| Pályázó tanuló szülőjének, gondviselőjének neve, elérhetősége (telefonszám), bankszámlaszáma |  |
| Pályázó tanuló iskolájának neve, címe |  |
| Pályázó tanuló jelenlegi évfolyama |  |
| Pályázó tanulmányi eredménye a legutolsó lezárt félévben |  |
| Csatolandó mellékletek | Nevelési intézményi ajánlás; másolat/kivonat tanulmányi értesítőről; lakcímkártya másolata; igazolás hátrányos helyzetről, halmozottan hátrányos helyzetről, sajátos nevelési igényről (SNI), beilleszkedési, tanulási, magatartási nehézséggel küzdésről (BTMN) |
| Dátum | Pályázó tanuló aláírása Szülő, gondviselő aláírása |

***Bemutatkozó levél formai és tartalmi elemei***

Legfeljebb egy A4-es oldalon kézzel írt bemutatkozás (család, lakóhely, hobbi, iskola, barátok), továbbtanulási tervek megfogalmazása, ösztöndíj felhasználásával kapcsolatos tervek megfogalmazása.

***Pontozási rendszer***

SNI, BTMN 5 pont

Tanulmányi eredmény

4,5-5 10 pont

4-4,4 9 pont

3,5-3,9 7 pont

3-3,4 5 pont

Hátrányos helyzet 5 pont

Halmozottan hátrányos helyzet 7 pont

Bemutatkozó levél összesen 10 pont

(tartalom (7 pont

helyesírás 2 pont

külalak) 1 pont)

Versenyeken való részvétel legfeljebb 10 pont

iskolai verseny 2 pont

járási verseny 3 pont

tankerületi verseny 4 pont

megyei verseny 5 pont

országos verseny 10 pont